recursal/SuperWikiNEXT-32B huggingface dataset:
**সরপুঁটি** বা **সরনা পুঁটি** বা **সরাল পুঁটি** বা **কুর্টি** (বৈজ্ঞানিক নাম: *Puntius sarana*) (ইংরেজি: **Olive barb**) হচ্ছে **Cyprinidae** পরিবারের *Puntius* গণের একটি স্বাদুপানির মাছ।

বর্ণনা
------

দেহ কিছুটা চাপা এবং রুপালি বর্ণের, আকার প্রায় ৬০ সেমি বা ২৩.৬ ইঞ্চি পর্যন্ত লম্বা হয়।সাদাটে বা রূপালী দেহবর্ণের এ মাছটির মুখে দুদ্র দু’জোড়া স্পর্শী বিদ্যমান। কানকোর উপরে সোনালী দাগ বিশিষ্ট এ মাছটির পাখনাসমূহ লালচে বা কমলা রংয়ের।

চাষ পদ্ধতি
----------

কার্প মাছের সাথে এ মাছ চাষ করে সবথেকে ভালো ফল পাওয়া গেছে।কার্প মাছের সাথে প্রতি শতকে ৫-১০ টি সরপুঁটির পোনা মজুদ করলে ৩-৬ মাসের মধ্যে ১৫০-২০০ গ্রাম ওজনের হয়ে যায়।একক চাষের ক্ষেত্রে শতকে ৬০-৭০ টি সরপুঁটি মাছের পোনার সাথে ৫-৬ টি কার্প মাছের পোনা মজুদ করলে পুকুরের পরিবেশ ভালো থাকবে।একক ভাবে চাষ করলে বছরে দুইবার চাষ করা সম্ভব।

খাদ্য
-----

সরপুঁটি মাছ সাধারণত তৃণভোজী। এরা ক্ষুদি পানা, এ্যাজোলা, নরম ঘাস, কলাপাতা, নেপিয়ার ঘাস ইত্যাদি খেয়ে থাকে।তবে পুকুরে চাষের সময় আশানুরূপ ফল পাওয়ার জন্য সম্পূরক খাদ্য দেওয়া প্রয়োজন।

রোগবালাই
--------

চাষিদের ভুলের কারণে এ মাছের ক্ষতরোগ ও পরজীবি আক্রান্ত হতে বেশি দেখা যায়।অনেক চাষি সরপুঁটিকে খাদ্য হিসেবে গোবর দিয়ে থাকে।যার ফলে পুকুরের পরিবেশ নষ্ট হয় এবং মাছ ক্ষতরোগ ও পরজীবি আক্রান্ত হয়।

প্রজনন
------

সরপুঁটি মাছ সাধারণত এক বছর বয়সে প্রাপ্ত বয়স্ক হয়। মে মাস থেকে ডিম দেওয়া শুরু করে। স্রোতস্বিনী নদীতে ডিম দিলেও আমরা সাধারণত হ্যাচারিতে কৃত্রিম পদ্ধতিতে উৎপাদিত পোনা পেয়ে থাকি।

স্বভাব
------

এ মাছ শান্ত স্বভাবের। খুব সহজেই অন্য মাছের সাথে চাষ করা যায়।

রন্ধনপ্রণালী
------------

এ মাছ দোপেঁয়াজা,ভূনা ও ঝোল তরকারি হিসাবে রান্না করা যায়।

বিস্তৃতি
--------

বাংলাদেশ, ভারত, মায়ানমার, নেপাল, ভুটান, শ্রীলঙ্কা, পাকিস্তান এবং আফগানিস্তান অঞ্চলে এ মাছ পাওরা যায়।

বাংলাদেশে বর্তমান অবস্থা এবং সংরক্ষণ
------------------------------------

আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে মহাবিপন্ন হিসেবে বিবেচিত।

আরও দেখুন
---------

* বাংলাদেশের মাছের তালিকা
* বাংলাদেশের সংরক্ষিত মাছের তালিকা
* বাংলাদেশের স্বাদুপানির মাছের তালিকা

তথ্যসূত্র
---------

1. ↑  Dahanukar, N. 2010. *Puntius sarana*. In: IUCN 2012. IUCN Red List of Threatened Species. Version 2012.2. <www.iucnredlist.org>.
2. ↑  আধুনিক কৃষি খামার,akkbd.com
3. ↑   krishijagron.com
4. ↑  এ কে আতাউর রহমান, গাউছিয়া ওয়াহিদুন্নেছা চৌধুরী (অক্টোবর ২০০৯)। "স্বাদুপানির মাছ"। আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার। *বাংলাদেশ উদ্ভিদ ও প্রাণী জ্ঞানকোষ*। **২৩** (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ৯৯–১০০। আইএসবিএন 984-30000-0286-0 `|আইএসবিএন=` এর মান পরীক্ষা করুন: invalid prefix (সাহায্য)।
‘মস্তিষ্কের রক্তক্ষরণ’-এর অন্য ব্যবহারের জন্য, মস্তিষ্কের রক্তক্ষরণ (দ্ব্যর্থতা নিরসন) দেখুন।
তীর চিহ্নের অগ্রভাগে রক্তক্ষরণ অবস্থা
**সাবডুরাল হেমাটোমা** (ইংরেজি: Subdural hematoma) হচ্ছে এক প্রকার রক্তক্ষরণ যেখানে জমাট বাধা রক্ত মস্তিষ্কের মেনিনজেসের ডুরা ম্যাটার ও অ্যানারকয়েড ম্যাটারের নিচের অংশের মধ্যবর্তী অংশে জমা হয়। মূলত সাবডুরাল স্পেসে অবস্থিত এই দুই স্তরের মধ্যে সেতুবন্ধনকারী শিরা ছিড়ে সৃষ্ট রক্তক্ষরণের ফলশ্রুতিতে জমা রক্তের দ্বারা সাবডুরাল হেমাটোমার সৃষ্টি। সাধারণত মস্তিষ্কের আঘাতজনিত জখমের সাথে এই জটিলতার সংশ্লিষ্টতা রয়েছে।

রক্ত জমাট বাধার ফলে করোটির অভ্যন্তরে চাপ বৃদ্ধিতে সাবডুরাল হেমাটোমার ভূমিকা রয়েছে। সৃষ্ট চাপের ফলে মস্তিষ্কের টিস্যু সংকোচিত হতে পারে বা ক্ষতিগ্রস্ত হতে পারে। তীব্র সাবডুরাল হেমাটোমা প্রায় ক্ষেত্রেই প্রাণঘাতী। তবে সঠিক চিকিৎসা প্রদান করা হলে দীর্ঘমেয়াদি সাবডুরাল হেমাটোমার ক্ষেত্রে ভালো ফলাফল পাওয়া যায়।

অপরদিকে এপিডুরাল হেমাটোমার সৃষ্টি হয় ধমনী ছিড়ে যাওয়ার ফলে যার ফলে একইভাবে ডুরা ম্যাটার ও করোটির মধ্যে রক্তের জমাট বাধে। এটি অনেক সময় সাবঅ্যারাকনয়েড রক্তক্ষরণের ফলে সৃষ্টি হয়, যা অ্যানারকয়েড ম্যাটার ও পিয়া ম্যাটারের মধ্যবর্তী স্থানে সংঘটিত হয়।

পূর্বাভাস
---------

মাথার জখমের ফলে সর্বোচ্চ মৃত্যুর হারের কারণগুলোর মধ্যে তীব্র সাবডুরাল হেমাটোমা একটি। তীব্র সাবডুরাল হেমাটোমার স্বীকার রোগীদের মধ্যে ৫০-৯০% পর্যন্ত রোগী শেষ পর্যন্ত মৃত্যুবরণ করেন। অপরদিকে ২০-৩০% রোগী মস্তিষ্কের কার্যকারীতা ফিরে পান।

আরও দেখুন
---------

* এপিডুরাল হেমাটোমা
* মস্তিষ্কের আঘাতজনিত জখম
* সাবঅ্যারাকনয়েড রক্তক্ষরণ
* মাথার জখম

তথ্যসূত্র
---------

1. ↑  *Traumatic Brain Injury (TBI) - Definition, Epidemiology, Pathophysiology* at eMedicine
2. ↑  "Acute Subdural Hematomas - UCLA Neurosurgery, Los Angeles, CA"। *neurosurgery.ucla.edu*। সংগ্রহের তারিখ ২০১৯-০২-১৯।

বহিঃসংযোগ
---------

* *Subdural Hematoma* at eMedicine
* সাবডুরাল হেমোটোমার ইমেজিং এবং মেকানিজম - মেডপিক্স
**জর্জ অ্যাডামস্কি** (১৭ এপ্রিল ১৮৯১ – ২৩ এপ্রিল ১৯৬৫) ছিলেন একজন পোলিশ-মার্কিন লেখক যিনি ১৯৪০ এবং ১৯৫০-এর দশকে এলিয়েন মহাকাশযানের অসংখ্য ফটোগ্রাফ প্রদর্শন করার পরে ইউফোবিদ্যা সমাজে এবং জনপ্রিয় সংস্কৃতিতে ব্যাপকভাবে পরিচিত হয়ে ওঠেন। যেখানে নর্ডিক এলিয়েন স্পেস ব্রাদার্সের সাথে তার সাক্ষাৎ এবং চাঁদ ও অন্যান্য গ্রহে তাদের সাথে তার মহাকাশ ভ্রমণের কথা বলেছেন।

অ্যাডামস্কি ছিলেন প্রথমদিককার এবং সবচেয়ে বিখ্যাত, বেশকয়েকটি তথাকথিত ইউএফও যোগাযোগকারীদের মধ্যে একজন, যারা ১৯৫০-এর দশকে প্রসিদ্ধ হয়েছিলেন। অ্যাডামস্কি নিজেকে একজন "দার্শনিক, শিক্ষক, ছাত্র এবং সসার গবেষক" বলে অভিহিত করেছিলেন, যদিও বেশিরভাগ তদন্তকারীরা তার দাবিগুলিকে একটি বিস্তৃত প্রতারণা বলে উপসংহারে পৌঁছেছিলেন। এছাড়াও অ্যাডামস্কি একজন চার্লাটান এবং কন শিল্পী ছিলেন। 

অ্যাডামস্কি নর্ডিক এলিয়েনদের সাথে তার বৈঠক এবং তাদের স্পেসশিপে তাদের সাথে তার ভ্রমণের বর্ণনা দিয়ে তিনটি বই লিখেছেন: ১৯৫৩ সালে *ফ্লাইং সসার হ্যাভ ল্যান্ডেড* (ডেসমন্ড লেসলির সাথে লেখা), ১৯৫৫ সালে *ইনসাইড দ্য স্পেস শিপস* এবং ১৯৬১ সালে *ফ্লাইং সসার ফেয়ারওয়েল*। প্রথম দুটি বই বেস্টসেলার ছিল; ১৯৬০ সালের মধ্যে বইদুটি সম্মিলিত ভাবে ২০০,০০০ কপি বিক্রি করেছিল। মার্কিন যুক্তরাষ্ট্রে ইউফোলজিতে তার অবদানের পাশাপাশি, অ্যাডামস্কির কাজ জাপানে খুব জনপ্রিয় হয়ে ওঠে এবং যুদ্ধোত্তর জাপানি সংস্কৃতি এবং মিডিয়াতে এলিয়েন ও ইউএফও-এর অনেক চিত্রায়নকে অনুপ্রাণিত করতে সাহায্য করে।

আরও দেখুন
---------

* বহির্জাগতিক প্রাণ
* নর্ডিক এলিয়েন
* ইউএফও

তথ্যসূত্র
---------

1. ↑  Zinsstag & Good 1983, pp. 5–6
2. ↑  Peebles, pp. 93-96
3. ↑  "The Queen & the Saucers"। *Time*। ১ জুন ১৯৫৯। ১৩ জুলাই ২০০৭ তারিখে মূল থেকে আর্কাইভ করা। সংগ্রহের তারিখ ২৭ এপ্রিল ২০০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Profile, gutenberg.org; accessed 8 June 2017.
5. ↑  Archived at Ghostarchive and the Wayback Machine: Robinson, Nick। "Why do Japanese UFOs look so different?"। *YouTube*। সংগ্রহের তারিখ ১০ এপ্রিল ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* জাপান
* চেক প্রজাতন্ত্র
* কোরিয়া
* নেদারল্যান্ডস
* পোল্যান্ড

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* ট্রোভ (অস্ট্রেলিয়া)
	+ ১

 |
গারুডি গোম্বে নাচে ব্যবহৃত পুতুল
**গারুডি গোম্বে** ভারতের কর্ণাটক রাজ্যে প্রচলিত একটি লোকনৃত্য । নৃত্যশিল্পীরা বাঁশের কাঠি দিয়ে তৈরি বড় আকারের পুতুলের কাঠামোতে নিজেকে সাজায়। কন্নড় ভাষায় গারুডি-গোম্বে শব্দটির অর্থ *যাদুর পুতুল* বা *ঐন্দ্রজালিক পুতুল* । এই নৃত্যটি সেখানকার প্রধান উৎসবগুলোতে এবং মহীশূর দশহরা উৎসবে অনুষ্ঠিত মিছিলের মধ্যেও পরিবেশিত হয়। এই নৃত্যটি কর্ণাটকের উপকূলীয় জেলাগুলোতে *টট্টিরায়া* নামেও পরিচিত। *টট্টিরায়া* শব্দের অর্থ *বাঁশের লাঠি দিয়ে তৈরি পুতুল বহনকারী একজন ব্যক্তি*।

উৎস
---

একটি কিংবদন্তি অনুসারে, এই নাচ হিন্দু মহাকাব্য মহাভারত যুগেও পরিবেশিত হত। হিন্দু ভগবান কৃষ্ণের স্ত্রী সত্যভামা স্বামীর উপর রাগান্বিত হলে, তিনি গারুডি গোম্বের পুতুল পরে তার ক্রোধ প্রশমিত করেছিলেন।

পুতুল তৈরি
----------

কাঠের ঝুড়িতে কাগজের মণ্ড প্রয়োগ করে পুতুলের মুখের অবয়ব তৈরি করা হয়। তারপর উপযুক্ত নকশা এবং রঙ ব্যবহার করে মুখটি তৈরি হয়। প্রতিটি মুখ একটি কাঠের কাঠামো দ্বারা আটকানো থাকে। পুতুলগুলির উচ্চতা ১০ থেকে ১২ ফুট পর্যন্ত হতে পারে এবং কাঠামো সহ মোট ওজন ৪০ কেজির বেশি হতে পারে।  একজন ব্যক্তি নিজেকে নীচে থেকে এই কাঠামোতে প্রবেশ করে এবং তার কাঁধে এই বিশাল কাঠামোটি বহন করে নাচটি সম্পাদন করে

নাচ
---

বহনযোগ্য পুতুলগুলো ওজনে ভারী হওয়ার কারণে বেশিরভাগ অভিনয়শিল্পীই পুরুষ। নাচ পরিবেশন প্রায় আট ঘণ্টা পর্যন্ত চলতে পারে অর্থ্যাৎ অভিনয়কারীদের দীর্ঘসময় ধরে এসব ভারী পুতুল বহন করতে হয়। যদিও নাচ পরিবেশনের পিছনে মূল ধারণাটি হলো একটি মজাদার পরিবেশ তৈরি করা, তবুও সেগুলি মন্দ আত্মাদের মুক্তির মাধ্যম হিসাবে ব্যবহৃত হয়।

টীকা
----

1. 1 2 3  A description of Gaarudi Gombe is provided by "Folk Arts - Music and Dance"। *Online webpage of udupipages.com*। Shathabdi Graphics Pvt. Ltd.। ২০০৭-০১-০২ তারিখে মূল থেকে আর্কাইভ করা। সংগ্রহের তারিখ ২০০৭-০৫-১৩।
2. 1 2 3  Legend related to the Gaarudi Gombe dance is mentioned by "On a high of music, dance medley"। *Online edition of the Times of India, dated 2003-12-12*। © 2007 Times Internet Limited। ২০০৩-১২-১২। সংগ্রহের তারিখ ২০০৭-০৫-১৩।
**লরেনা ফেবিয়ানা কলোটা**, যিনি সাবরিনা স্যাব্রোক নামে পরিচিত, একজন আর্জেন্টিনীয় টেলিভিশন উপস্থাপিকা, রক গায়িকা, প্রাপ্তবয়স্ক মডেল, পর্নোগ্রাফিক অভিনেত্রী ও প্রযোজক।

জন্ম
----

১৯৭৬ সালের ৪ঠা মার্চ সাবরিনা স্যাব্রোক আর্জেন্টিনার রাজধানী ব্যুয়েন্স আয়ার্স এ জন্মগ্রহণ করেন। জন্মের পর তার নাম রাখা হয়েছিলো লরেনা ফেবিয়ানা কলোটা।

ডিস্কোগ্রাফি
------------

1. এন্টি সোশ্যাল ইপি (২০০৯)
2. জুগান্ডো কন সাংগ্রে (২০০৮)
3. সাবরিনা ইপি (২০০৬)
4. সোডোমাইজাডো এসতাস (২০০২)
5. প্রিমেরাস ইম্প্রেসন্স ৪ (২০০১)
6. প্রিমেরাস ইম্প্রেসন্স ৩ (১৯৯৯)
7. প্রিমেরাস ইম্প্রেসন্স ২ (১৯৯৮)
8. প্রিমেরাস ইম্প্রেসন্স ১ (১৯৯৭)

ক্যারিয়ার
----------

স্যাব্রোক বিভিন্ন টেলিভিশন চ্যানেলে কাজ করেছেন। যেমনঃ মডেল হিসেবে *লা হোরা পিকো* এবং আপাতবাস্তব টেলিভিশন অনুষ্ঠান *বিগ ব্রাদার ভি আই পি* এর মেক্সিকান সংস্করনে তিনি অংশগ্রহণ করেন। তিনি নিজেই *টেলেহিট* এ তার টেলিভিশন শো এর উপস্থাপনা করতেন, যার নাম ছিলো *Sabrina, El Sexo en su Máxima Expresión*, যা সংক্ষেপে *সাবরিনা* নামে পরিচিত ছিলো। ২০১৫ সালে তিনি 'Te lo hundo y te mojas' অনুষ্ঠানে অংশগ্রহণ করেন, তার সাথে ছিলেন আন্দ্রিয়া রিংকন।

পরিবার
------

সাবরিনা স্যাব্রোক ২০০৮ সালে এরিক ফারজিয়াতকে বিয়ে করেন। কিন্তু ২০১৩ সালে তার সাথে তালাক্ব হয়ে যায়। এরপর তিনি ২০১৬ সালে আবার বিয়ে করেন। তার দ্বিতীয় স্বামীর নাম আলজান্দ্রো হার্নানদেজ।

সাবরিনা স্যাব্রোক

আরো দেখুন
---------

* মিয়া মালকোভা
* রিকা হোসিমি
* অ্যালেক্স জর্ডান
* বাক অ্যাডামস

তথ্যসূত্র
---------

1. ↑  Music  ওয়েব্যাক মেশিনে আর্কাইভকৃত ১৫ সেপ্টেম্বর ২০১৯ তারিখে.

বহিঃসংযোগ
---------

* অফিসিয়াল ওয়েবসাইট
* ইন্টারনেট মুভি ডেটাবেজে সাবরিনা স্যাব্রোক (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১

 |
| অন্যান্য | 
* মিউজিকব্রেইন্‌জ শিল্পী

 |
**লগ পড মাঙ্গারটম মসজিদ** ( স্লোভেনীয়: *Džamija v Logu pod Mangartom* ) হলো সুন্নি মসজিদ । এটি ১৯১৬ সাল থেকে ১৯২০ সাল পর্যন্ত অস্ট্রিয়ান লিটোরাল, অস্ট্রিয়া-হাঙ্গেরির লোগ পড মাঙ্গারটম গ্রামের কাছে অবস্থিত। এটি এখন উত্তর-পশ্চিম স্লোভেনিয়ার বোভেকের পৌরসভা এলাকার মধ্যে।  ২০১৩ সালের মধ্যে নির্মিত স্লোভেনিয়ার ভূখণ্ডে প্রথম মসজিদ। এর পূর্বে ১৯৮৯ সাল থেকে অন্য একটি মসজিদ জেসেনিস শহরে আছে।

ইতিহাস
------

মসজিদটি প্রথম বিশ্বযুদ্ধের ইসোনজো ফ্রন্টে কর্মরত অস্ট্রো-হাঙ্গেরিয়ান সেনাবাহিনীর বসনিয় সদস্যরা নির্মাণ করেছিল। সামরিক কর্তৃপক্ষ ১৯১৬ সালের নভেম্বরে একটি ছোট মসজিদ নির্মাণের অনুমতি দেয়। ভবনটির বেশিরভাগই কাটা পাথরের তৈরি। একটি খোদাই করা কাঠের বারান্দা আছে। একটি গম্বুজযুক্ত ছাদ ও একটি বর্গাকার মিনার আছে। একটি পাথরের প্রাচীর এবং গেটযুক্ত লোহার বেড়া দ্বারা বেষ্টিত। মসজিদের কাছের এলাকায় লগ পড ম্যাঙ্গারটম সামরিক কবরস্থান আছে। যেখানে সমস্ত ধর্মের পতিত অস্ট্রো-হাঙ্গেরিয়ান সৈন্যদের সমাহিত করা হয়েছিল।

প্রথম বিশ্বযুদ্ধের শেষে, বসনিয়ার মুসলিম সৈন্যরা বাড়ি ফিরে আসে এবং মসজিদটি অপরিবর্তিত অবস্থায় থাকে। পরবর্তীতে ইতালিএলাকাটিকে সংযুক্ত করে। তবে কয়েক বছর পরে ক্ষয়প্রাপ্ত ভবন ভেঙে পড়ে। বর্তমানে স্থানীয় নাগরিকদের দ্বারা সংরক্ষিত ছয়টি ছবি ছাড়া কিছু নেই।

আরো দেখুন
---------

* স্লোভেনিয়ায় ইসলাম

তথ্যসূত্র
---------

1. ↑  "Mladina.si - Minaret above the Alps"। ১৬ এপ্রিল ২০০৮ তারিখে মূল থেকে আর্কাইভ করা। সংগ্রহের তারিখ ১৪ এপ্রিল ২০২২।
2. ↑  Ahmed Pašić - Bosnjaci.net
**লখিন্দর** (ইংরেজি: Lakshindar) হলো প্রাচীন অসমীয়া মনসা কাব্যে বা বাঙালি সাহিত্যের সুবিখ্যাত মঙ্গলকাব্য মনসামঙ্গল কাব্যের ও শিব পুরাণের আদি চরিত্র। সে প্রাচীন ভারতের চম্পক নগরীর একজন বেশ ধনী তথা ক্ষমতাশালী বণিক চাঁদ সওদাগরের পুত্র আর মনসামঙ্গল কাব্যের অন্যতম চরিত্র বেহুলার স্বামী। তার মায়ের নাম সনকা যিনি ছিলেন মনসার পুজারি আর তার বাবা চাঁদ সওদাগর ছিলেন শিবের পুজারি । চাঁদ সওদাগর, বেহুলা-লখিন্দর উপাখ্যানের সাথে সর্পদেবী মনসার কাহীনিও জড়িত আছে। লখিন্দর স্বর্গের নর্তক অনিরুদ্ধ আর তার স্ত্রী বেহুলা স্বর্গের নর্তকী ঊষা ছিল বলে জানা যায়। মনসার ছলনায় সাপের দংশনে বাসর ঘরে লখিন্দরের মৃত্যু হলে বেহুলা স্বর্গের দেবতাদের নিজের নাচের মাধ্যমে সন্তুষ্ট করে লখিন্দরকে বাঁচিয়ে তোলে।

বংশ পরিচয়
----------

চান্দঁ সদাগরের পত্নীর ছিল সনেকা।

তথ্যসূত্র
---------

1. ↑  "Story of Chand Sadagar"। সংগ্রহের তারিখ ২৭ মে ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  চন্দ্ৰকান্ত দত্ত। *চান্দ সদাগৰ*। *archive.org*। পৃষ্ঠা ১১১। সংগ্রহের তারিখ ২৭ মে ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**বাংলাদেশ নার্সিং কলেজ** বা **বাংলাদেশ সেবা মহাবিদ্যালয়** হলো বাংলাদেশের প্রথম নার্সিং কলেজ। কলেজটি মহাখালী, ঢাকায়, অবস্থিত। দেশের যে-কোন নার্সিং ইনস্টিটিউট থেকে উত্তীর্ণ যে-কোন প্রার্থী এই মহাবিদ্যালয়ে যোগ্যতার ভিত্তিতে ভর্তি হতে পারে। তবে অবশ্যই পেশাগত কাজে তিন বছরের বাস্তব অভিজ্ঞতা থাকতে হবে। প্রতি বছর এখানে ১২০ জন বাংলাদেশী ও বিদেশী ছাত্রছাত্রী ভর্তি করা হয়।

সেবা মহাবিদ্যালয়, মহাখালী, ঢাকা

ইতিহাস
------

বাংলাদেশ নার্সিং কলেজ ১৯৭০ সালে ঢাকার মহাখালীতে প্রতিষ্ঠিত হয়েছিল। ১৯৭৮ সালে কলেজটি ঢাকা বিশ্ববিদ্যালয়ের অধিভুক্ত হয়। প্রতিষ্ঠালগ্নে এই কলেজে ডিপ্লোমা-ইন-নার্সিং প্রোগ্রাম চালু ছিল। আশির দশক থেকে ডিপ্লোমা (নার্সিং) প্রোগ্রামটি বন্ধ হয়ে যায়। বর্তমানে দুবছর মেয়াদি দুটি বি.এসসি কোর্স চালু আছে একটি নার্সিং-এ, অন্যটি পাবলিক হেলথ নার্সিং-এ। ।

অবকাঠামো
--------

বাংলাদেশ সেবা মহাবিদ্যালয়ের লাইব্রেরিতে জার্নাল ও বইয়ের পরিমাণ প্রায় পাঁচ সহস্রাধিক। ছাত্রীদের জন্য প্রায় দেড়শত আসনের দুটি ও ছাত্রদের জন্য একটি হোস্টেলের ব্যবস্থা আছে। প্রত্যেক ছাত্রছাত্রী সরকার থেকে মাসিক হারে ভাতা পায়।

আরও দেখুন
---------

* রাজশাহী নার্সিং কলেজ

তথ্যসূত্র
---------

1. 1 2 3  বায়েজীদ আকতার (২০১২)। "বাংলাদেশ সেবা মহাবিদ্যালয়"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. ↑  "Poor attention leads to quality dip"। *দ্য ডেইলি স্টার* (ইংরেজি ভাষায়)। ৮ জুলাই ২০০৮। সংগ্রহের তারিখ ১ ডিসেম্বর ২০১৭।
**মিলান টিভি** হল একটি সাবস্ক্রিপশন-ভিত্তিক টেলিভিশন চ্যানেল যা ইতালীয় ফুটবল ক্লাব এসি মিলান দ্বারা পরিচালিত। এটি প্রথম ১৬ ডিসেম্বর ১৯৯৯ সালে মিলান চ্যানেল হিসাবে সম্প্রচারিত হয়, বর্তমান নামটি ১ জুলাই ২০১৬ তারিখে গৃহীত হয়।

চ্যানেলটি এসি মিলান ভক্তদের খেলোয়াড় এবং কর্মীদের সাথে একচেটিয়া সাক্ষাত্কার, সকল সেরি এ, কোপা ইতালিয়া, এবং চ্যাম্পিয়ন্স লিগ / উয়েফা কাপ খেলার পুনঃপ্রচার সহ সম্পূর্ণ ম্যাচ, ভিনটেজ ম্যাচ, ফুটবলের খবর এবং অন্যান্য বিষয়ভিত্তিক প্রোগ্রাম সম্প্রচার করে।

২০০১ সালে, রিকার্ডো সিলভা মিলান চ্যানেলের সিইও হন, চ্যানেলটির আন্তর্জাতিক উন্নয়নে এবং ইউটিউবে বিশ্বব্যাপী সম্প্রচারের মাধ্যমে পথপ্রদর্শক হন।

কর্মী
-----

* ফ্যাবিও গুয়াদাগ্নিনি
* বেনেডেটা রাডেলি
* আলেসান্দ্রো বিয়াঞ্চি
* জিউসেপ পাস্তোর
* টমাসো তুর্চি
* ফেদেরিকা জিল
* মাউরো সুমা

নিয়মিত বা আধা-নিয়মিত অতিথি
----------------------------

* জিওভানি লোডেটি (সাবেক ফুটবলার)
* কার্লো পেলেগাত্তি (ফুটবল ধারাভাষ্যকার)
* ফ্রাঙ্কো অর্ডিন (ক্রীড়া লেখক)

তথ্যসূত্র
---------

1. ↑  "Italian Serie A rights assigned in South Africa"। Sport Business।
2. ↑  "Milan Channel to launch on Youtube"। Sport Business।
**জাতীয় ভাষা** হল এমন একটি ভাষা যা কোনো নির্দিষ্ট দেশ বা রাষ্ট্র বা অঞ্চলের বসবাসরত জাতির নিজস্ব ভাষা। অনেক দেশেই সে দেশের প্রধান জাতির ভাষাকে জাতীয় ভাষার মর্যাদা দেওয়া হয়ে থাকে। একটি দেশের জাতীয় ভাষা সাধারণত সে দেশের রাষ্ট্রভাষা হয়ে থাকে। যেমন, আফ্রিকার অনেক অনুন্নত উত্তর-উপনিবেশী দেশে প্রধান কথ্য ভাষা বা জাতীয় ভাষা সেখানকার দাপ্তরিক ভাষা নয়। পৃথিবীর ১৫০টির অধিক দেশের সংবিধানে জাতীয় ভাষার উল্লেখ রয়েছে।

জাতীয় ভাষা ও দাপ্তরিক ভাষার পার্থক্য
-------------------------------------

"জাতীয় ভাষা" এবং "দাপ্তরিক ভাষা" দুটি আলাদা ধারণা। রাষ্ট্রহীন জাতিগুলোর দাপ্তরিক ভাষা না থাকলেও জাতীয় ভাষা থাকতে পারে যা দাপ্তরিক ভাষাগুলো থেকে আলাদা। আবার একটি দেশে দাপ্তরিক ভাষার পাশাপাশি সেখানকার প্রধান জাতির ভাষাকে জাতীয় ভাষার মর্যাদা দেওয়া হতে পারে।

অনেক আফ্রিকান দেশগুলিতে, কিছু বা সমস্ত আদি আফ্রিকান ভাষা আধিকারিক ভাষা হিসাবে সাধারণত দীর্ঘমেয়াদী আইন বা স্বল্পমেয়াদী দ্বারা অনুমোদিত হয়, প্রচারিত বা স্পষ্টভাবে অনুমোদিত (সাধারণত স্কুলে পড়া এবং গুরুত্বপূর্ণ প্রকাশনাগুলিতে লিখিত) অনুমোদিত হয়। কেস-বাই-কেস নির্বাহী (সরকার) ব্যবস্থা। অফিসিয়াল, কথ্য এবং লিখিত ভাষাগুলি সরকারী বা ফেডারেল ব্যবহার, প্রধান কর ফান্ডেড অর্থোপার্জন বা সর্বজনীন শিক্ষার সাথে তাদের শিক্ষাদান এবং নিয়োগকর্তাদের স্বীকৃতি হিসাবে পূর্ণ সহনশীলতা উপভোগ করতে পারে, যা সরকারী ভাষা (গুলি) সমানভাবে দাঁড়িয়ে থাকতে পারে। অধিকন্তু, তারা বাধ্যতামূলক স্কুলে এবং কোষাগারে ব্যবহৃত ভাষাতে প্রাপ্ত ভাষা ব্যবহার করে প্রাপ্ত বয়স্ক ভাষা শেখার বা উত্সাহিত করার জন্য ব্যয় করা যেতে পারে, যা একটি নির্দিষ্ট এলাকায় একটি সংখ্যালঘু ভাষা বোঝার জন্য এবং তার নৈতিক গল্প, rhymes, কবিতা ছড়িয়ে দিতে , বাক্যাংশ, গান, এবং অন্যান্য সাহিত্য ঐতিহ্য যা সামাজিক একত্রিতকরণ (যেখানে অন্যান্য ভাষা থাকবে) প্রচার করবে বা জাতীয়তাবাদী বৈষম্যের প্রচার করবে যেখানে অন্য কোনও অ-আদিবাসী ভাষা অব্যবহৃত হবে।

আরো দেখুন
---------

* বাংলাদেশে বাংলা ভাষা আন্দোলন
* তামিলনাড়ুর ভারত বিরোধী হিন্দী আন্দোলন, ভারত

তথ্যসূত্র
---------

1. ↑  "L'aménagement linguistique dans le monde: page d'accueil"। *www.axl.cefan.ulaval.ca*। সংগ্রহের তারিখ ২০২২-০৮-৩০।
2. ↑  RASKOTI, BHAKTA BAHADUR; ALE, RITA (২০১৯-০৩-০৪)। *Phytotaxa*। **394** (4): 257। আইএসএসএন 1179-3163। ডিওআই:10.11646/phytotaxa.394.4.3 ।  `|শিরোনাম=` অনুপস্থিত বা খালি (সাহায্য)
3. ↑  *English in Wales: Diversity, Conflict, and Change*, ১৯৯০
**হোমি জাহাঙ্গীর ভাভা** (ইংরেজি:  Homi Jehangir Bhabha /ˈbɑːbɑː/; ৩০ অক্টোবর ১৯০৯- ২৪ জানুয়ারি ১৯৬৬ খ্রিস্টাব্দ) ভারতের একজন প্রসিদ্ধ নিউক্লীয় পদার্থবিজ্ঞানী, প্রতিষ্ঠাকালীন ব্যবস্থাপক এবং টাটা মৌলিক গবেষণা প্রতিষ্ঠান এর পদার্থবিজ্ঞানের অধ্যাপক ছিলেন৷  তাছাড়া তাঁকে ‘ভারতের নিউক্লীয় প্রোগ্রামের জনক’ বলা হয় । ভাভা ভারতের দুটি প্রসিদ্ধ শিক্ষা তথা গবেষণা প্রতিষ্ঠান টাটা মৌলিক গবেষণা প্রতিষ্ঠান(TIFR) এবং ট্রম্বে এটমিক এনার্জি (AEET) *প্রতিষ্ঠানের প্রতিষ্ঠাকালীন ব্যবস্থাপক ছিলেন(যা বর্তমানে তাঁর নামে নামকরণ করা হয়েছে); উভয় প্রতিষ্ঠান ই নিউক্লিয়ার অস্ত্রে ভারতের অগ্রগতিতে ভিত্তি হিসেবে কাজ করছিল যেখানে ভাভা স্বয়ং তত্ত্বাবধায়করূপে ব্যবস্থাপকের দায়িত্ব পালন করতেন।*

প্রাথমিক জীবন
-------------

হোমি জাহাঙ্গীর ভাভা একটি ধনী এবং বিখ্যাত শিল্পপতি পরিবারে জন্মগ্রহণ করেন, এসূত্রে তিনি দিশ্ব মানিকজি পেটিট এবং দরাবজি টাটার সঙ্গে সম্পৃক্ত হন। ১৯০৯ খ্রিস্টাব্দের ৩০ অক্টোবর ভাভা একটি দীর্ঘ ঐতিহ্যবাহী এবং রাষ্ট্রীয় কাজে আনুগত্য প্রদর্শনকারী সম্ভ্রান্ত পরিবারে জন্মগ্রহণ করেন। তাঁর পিতার নাম হরমুসজি ভাভা, যিনি পেশায় ছিলেন একজন সুপরিচিত আইনজীবী এবং মাতার নাম মেহেরিন। মুম্বইয়ের ক্যাথেড্রাল ও জন কন্নন বিদ্যালয় থেকে তিনি প্রাথমিক শিক্ষা গ্রহণ করেন এবং ১৫ বছর বয়সে সিনিয়র কেম্ব্রিজ পরিক্ষায় সম্মানের সঙ্গে উত্তীর্ণ হয়ে এলফিনস্টোন কলেজে প্রবেশ করেন। তাঁর বাবার জেহাঙ্গির নামটি ফারসি শব্দ (جهانگیر) থেকে এসেছে, যার অর্থ হল 'বিশ্ব বিজেতা'

পরবর্তীতে তিনি কেম্ব্রিজ বিশ্ববিদ্যালয় এর গনভিল ও কাইয়াস কলেজে ভর্তি হওয়ার আগে ১৯২৭ খ্রিস্টাব্দ পর্যন্ত মুম্বইয়ের সাইন্স ইন্সটিটিউটে অধ্যয়ন করেন। কারণ এটা তাঁর বাবা ও চাচা দরাব টাটার ইচ্ছা ছিল, কেম্ব্রিজ বিশ্ববিদ্যালয় থেকে ভাভাকে মেকানিক্যাল ইঞ্জিনিয়ারিং ডিগ্রি নিয়ে ভারতে ফিরে আসা। তাঁদের উদ্দেশ্য ছিল, যাতে তিনি জমসেদপুরের টাটা আয়রন অ্যান্ড স্টিল কোম্পানির ধাতুবিদ্যাবিশরদ হিসেবে যোগদান করেন।

কর্মজীবন
--------

মৃত্যু
------

১৯৬৬ খ্রিস্টাব্দে এক বিমান দুর্ঘটনাতে অকাল প্রয়াত হলেন এই মহান বিজ্ঞানী । ভারতীয় বিজ্ঞান সাধনায় অক্ষয়কীর্তি স্থাপন করে তিনি চিরস্মরনীয় হয়ে আছেন।

পুরস্কার এবং সম্মাননা
---------------------

তথ্যসূত্র
---------

1. ↑  দৃষ্টি আকর্ষণ: এই টেমপ্লেটি ({{cite doi}}) অবচিত। doi দ্বারা চিহ্নিত প্রকাশনা উদ্ধৃত করার জন্য:10.1098/rsbm.1967.0002, এর পরিবর্তে দয়া করে `|doi=10.1098/rsbm.1967.0002` সহ {{সাময়িকী উদ্ধৃতি}} ব্যবহার করুন।
2. ↑  "Homi Jehangir Bhabha"। *Physics Today*। **19** (3): 108–101। ১৯৬৬। ডিওআই:10.1063/1.3048089।
3. 1 2  Richelson, Jeffrey Richelson। "U.S. Intelligence and the Indian Bomb"। *The National Security Archive, The George Washington University*। Published through National Security Archive Electronic Briefing Book No. 187। সংগ্রহের তারিখ ২৪ জানুয়ারি ২০১২।
4. ↑  <  ওয়েব্যাক মেশিনে আর্কাইভকৃত ২২ মে ২০১৩ তারিখে>
5. ↑  fa:جهانگیر

বহিঃসংযোগ
---------

* Annotated Bibliography for Homi J. Bhabha from the Alsos Digital Library for Nuclear Issues.
* The Woodrow Wilson Center's Nuclear Proliferation International History Project. NPIHP has a series of primary source documents about and by Homi Bhabha.
**আনা মারি এলিন** (ফেব্রুয়ারি ২৭, ১৯০২ – জানুয়ারি ৩, ১৯৮১) ছিলেন মার্কিন নির্বাক চলচ্চিত্র শিশু অভিনেত্রী। তিনি অভিনেত্রী গ্রেস এলিনের বোন। *দ্য থানহাউসার কিড* ছদ্মনামে তিনি আট বছর বয়স থেকেই নিউ রোশেল, নিউ ইয়র্কের থানহাউসার কোম্পানির চলচ্চিত্রে অভিনয় শুরু করেন এবং ১৯১০ থেকে ১৯১৪ সালের মধ্যে ঠিক একশটি চলচ্চিত্রে অভিনয় করেন। তার প্রথম মুক্তিপ্রাপ্ত চলচ্চিত্র *অ্যা টোয়েন্টিনাইন-সেন্ট রবারি* (১৯১০), যেখানে তিনি একটি প্রধান চরিত্রে অভিনয় করেছিলেন।

জীবনী
-----

১৯১৩ সালে এলিন
আনা মারি এলিন ফেব্রুয়ারি ২৭, ১৯০২ সালে মার্কিন যুক্তরাষ্ট্রের মিলওয়াকি, উইসকনসিন অঙ্গরাজ্যে জন্ম নেন। তার বাবা চার্লস এলিন এবং মা গ্রেস এলিন। মারি ১৯১০ সালে তার সাত বছর বয়সের শুরুতেই থানহাউসার কোম্পানির *অ্যা টোয়েন্টিনাইন-সেন্ট রবারি* চলচ্চিত্রে এডনা রবিনসন চরিত্রে অভিনয় করেন। কয়েকজন অভিনেত্রীদের মধ্যে তিনি একজন যিনি তার প্রথম চলচ্চিত্রে প্রধান চরিত্রে অভিনয়ের সুযোগ পেয়েছিলেন। মারি সহজেই ছেলে ও মেয়ে শিশু চরিত্রে অভিনয়ের মাধ্যমে নিজের বহুমুখী পারদর্শীতা প্রমাণ করেছিল, এমনকি *দ্য জাজেস স্টোরি* (১৯১১) চলচ্চিত্রে তিনি একটি কৃষ্ণাঙ্গ ছেলের চরিত্রে অভিনয় করেছিলেন। তিনি সমানভাবে সমালোচক এবং দর্শকদের কাছ থেকে জনপ্রিয়তা পেয়েছিলেন। থানহউসারের অন্যান্য শিশু অভিনেতাদের থেকে আলাদাভাবে শুধুমাত্র মারি "থানহাউসার কিড" নামে পরিচিত হয়ে ওঠেন।

১৯১৩ সালে ১১ বছর বয়সে, তিনি অন্তত একটি নাটকে উপস্থিতির মাধ্যমে নিজেকে প্রসারিত করার সিদ্ধান্ত নেন। সেই বছরই থানহউসার "শিশু" চরিত্রের বাইরে তাকে মর্যাদাপূর্ণ "প্রিন্সেস ফিল্মস" বিভাগে কাজ করার সুযোগ দেন। সে সময়ে দুর্ভাগ্যবশত, জনপ্রিয়তা হ্রাস পাবার কারণে তার চলচ্চিত্রের সংখ্যা কমছে। অবশেষে ১৯১৪ সালে তিনি থানহউসার থেকে বেড়িয়ে আসেন। পরর্তীতে তিনি ওয়ার্ল্ড ফিল্মসের সঙ্গে *আঙ্কেল টম'স কেবিন* (১৯১৪) চলচ্চিত্রের জন্য চুক্তিবদ্ধ হন। তিনি কয়েক বছরের জন্য থিয়েটারে কাজ করেছেন, এরপর ১৯১৯ সালে লস অ্যাঞ্জেলেসের কম বাজেটেের ন্যাশনাল ফিল্ম কর্পোরেশনের সঙ্গে চুক্তিবদ্ধ হন।

ব্যক্তিগত জীবন
--------------

মারি এলেন ১৯২২ সালে রিভারসাইড, ক্যালিফোর্নিয়ায় জুনিয়র মিল্টন এডওয়ার্ড বেইসারকে বিয়ে করেন। মার্চ ৪, ১৯২৪ সালে লস এঞ্জেলেসের ক্লারা বার্টন হাসপাতালে তাদের একমাত্র মেয়ে মারি এলিজাবেথ জন্ম নেয়।

মারি এলিন জানুয়ারি ৩, ১৯৮১ সালে লংভিউ, ওয়াশিংটনে মারা যান।

চলচ্চিত্রতালিকা
---------------

* *অ্যা টোয়েন্টিনাইন-সেন্ট রবারি* (১৯১০)
* *এ নিউজবয় হিরো* (১৯১১)
* *আঙ্কল টমস্‌ কেবিন* (১৯১৪)

তথ্যসূত্র
---------

1. ↑  "Marie Eline Obituary"। *Variety*। ২৮ জানুয়ারি ১৯৮১। আইএসএসএন 0042-2738।
2. 1 2 3 4 5  "ELINE, Marie (The Thanhouser Kid)"।  (ইংরেজি ভাষায়)। থানহউসার কোম্পানি। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ নভেম্বর ২৪, ২০১৫।  `|ওয়েবসাইট=` এ বহিঃসংযোগ দেয়া (সাহায্য)
3. 1 2  "'মারি এলিন - জীবনী"। *imdb.com* (ইংরেজি ভাষায়)। আইএমডিবি। সংগ্রহের তারিখ নভেম্বর ২৪, ২০১৫।

বহিঃসংযোগ
---------


উইকিমিডিয়া কমন্সে **মারি এলিন** সংক্রান্ত মিডিয়া রয়েছে।

* ইন্টারনেট মুভি ডেটাবেজে মারি এলিন (ইংরেজি)
* ফাইন্ড এ গ্রেইভে মারি এলিন (ইংরেজি)
* মারি এলিনের জীবনী – থানহাউসার কোম্পানি

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ফ্রান্স (উপাত্ত)
* মার্কিন যুক্তরাষ্ট্র

 |
বাংলাদেশে পালিত দিবসের জন্য জাতীয় ভোটার দিবস দেখুন।

**জাতীয় মতদাতা দিবস** ভারতে প্রতি বছর ২৫ জানুয়ারি তারিখে পালন করা হয়। ২০১১ সালের ২৫ জানুয়ারি তারিখ ভারতের নির্বাচনী আয়োগের ৬১তম প্রতিষ্ঠা দিবসের সঙ্গে সংগতি রেখে তখনকার রাষ্ট্রপতি প্রতিভা পাটিল এই দিবসের আনুষ্ঠানিক সূচনা করেছিলেন।

প্রধানমন্ত্রী মনমোহন সিঙের সভাপতিত্ব করা কেবিনেট মন্ত্রীর এক মিটিংএ জাতীয় মতদাতা দিবস উদ্‌যাপনের সিদ্ধান্ত নেওয়া হয়েছিল। ভারতের আইন মন্ত্রণালয় এই দিবস উদ্‌যাপন করা প্রস্তাব এগিয়ে নিয়ে যায়।

উদ্‌যাপন
--------

জাতীয় মতদাতা দিবস ভারতের সকল নির্বাচনী কেন্দ্রে পালন করা হয়। প্রতিটি নির্বাচনী কেন্দ্রে ১৮ বছর সম্পূর্ণ করা ব্যক্তি শনাক্ত করে তাদেরকে ভোটদানের বিষয়ে সজাগ করা এই দিবসের মূল উদ্দেশ্য। ভোটাধিকার লাভ করা ব্যক্তিকে শনাক্ত করে ভোটার পরিচয়পত্র প্রদান করা এই দিবসের অন্যতম উদেশ্য।

প্রতি বছর ১ জানুয়ারিতে এই শনাক্তকরণ প্রক্রিয়া সম্পূর্ণ করা হয় এবং ২৫ জানুয়ারিতে তাদেরকে ফটোযুক্ত ভোটার কার্ড প্রদান করা হয়।

সঙ্গে নতুন ভোটদাতাদেরকে "ভোটদাতা হিসাবে গর্বিত হন, ভোট দিতে প্রস্তুত হন" (Proud to be a voter - Ready to vote) লিখিত ব্যাজ দেয়া হয়।
প্রতি বছর এই দিবসের মূল বিষয় বা থিম বেছে নেওয়া হয়।

তথ্যসূত্র
---------

1. ↑  "Polls near, but no data of voters with disabilities"। *Times of India*। ২০১৪-০২-০৮ তারিখে মূল থেকে আর্কাইভ করা। সংগ্রহের তারিখ ২০১৯-০৯-২৮।
**জ্যাঞ্জার** হল একটি ঐতিহ্যবাহী বালিনিজ এবং ওসিং নৃত্যনাট্য পরিবেশনা যা ইন্দোনেশিয়ার বালি দ্বীপ থেকে উদ্ভূত হয়েছে। এই নৃত্য সাধারণত বালিতে বালিয় জাতি এবং জাভার পূর্বাঞ্চলীয় অঞ্চলের ওসিং জনজাতির লোকেদের দ্বারা পরিবেশিত হয়। জ্যাঞ্জার শব্দটির মোটামুটিভাবে অনুবাদ করলে তার মানে দাড়ায় *মোহ*। এই শব্দের মাধ্যমে এমন একজন ব্যাক্তির ইংগিত দেওয়া হয় যে প্রেমে আত্মহারা হয়ে গিয়েছে। :৯৭

*জ্যাঞ্জার* হল ১৯২০-এর দশকে উদ্ভুত একটি সামাজিক নৃত্য, যদিও এর উৎপত্তির সঠিক তারিখ অজানা :17, 161 আই মাডে ক্রেডেক দাবি করেন যে উত্তর বালির মেনিয়ালি গ্রামে *জ্যাঞ্জার নৃত্যের* উদ্ভব হয়েছিল এবং এতে প্রদর্শিত গানগুলি ছিল এলাকায় ঘোড়া চালকদের সাধারণ গান।':১০১

*জ্যাঞ্জার* একটি কৌতুকপূর্ণ এবং যুবকদের দ্বারা পরিবেশিত দলগত নৃত্যশৈলী।:৯২ একটি মূকনাট্য এবং একটি স্বাগত গান দিয়ে এই নৃত্যের সূচনা হয়। :১৬১ এর পরে ১২ জন পুরুষ নর্তক (*কেকাক*) তাদের নৃত্য পরিবেশনা শুরু করেন। তাদের পরিবেশনা শেষ হয়ে গেলে তারা ছয়জনের দুটি দলে ভাগ হয়ে যায় এবং একে অপরের মুখোমুখি দুটি সারিতে বসে। এরপর একটি মহিলা দল (*জ্যাঞ্জার*) নাটমঞ্চে প্রবেশ করে এবং একটি ঐতিহ্যবাহী লোকগীত গায়,:১৬১ গানের সাথে বাহু আন্দোলিত করে তারা একটি ধীরগতির নৃত্য পরিবেশন করে।:১০০ এই নৃত্য পরিবেশনা শেষ হলে তারা পুরুষদের ন্যায় ছয়জন করে দুটি দলে ভাগ হয়ে দুটি লাইন তৈরি করে ও পুরুষ নৃত্যশিল্পীদের সাথে নৃত্য পরিবেশনের স্থান বা মঞ্চের চারপাশে একটি সীমানা তৈরি করে।:১৬১ এই উদ্বোধনের পরে একটি নাটক হয়, যা মুলবস্তু সাধারনত কিছু ঘরোয়া বিষয়ের উপর নির্ভর করে রচিত হয়।:১৬২

তথ্যসূত্র
---------

1. ↑  Kartika Dewi Suardana (২০১২)। *Dances of Bali*। PT. Phoenix Communications। আইএসবিএন 978-60-297-9711-4।
2. 1 2 3  Bandem, Deboer; Bandem, I. Made (১৯৯৫)। *Balinese Dance in Transition: Kaja and Kelod* (ইংরেজি ভাষায়)। Oxford University Press। আইএসবিএন 978-967-65-3071-4।
3. 1 2 3 4  Sedana, I Nyoman; Foley, Kathy (২০১৬-০২-০৫)। "Traditional Indonesian Theatre"। *Routledge Handbook of Asian Theatre* (ইংরেজি ভাষায়)। Routledge। আইএসবিএন 978-1-317-27886-3।
**বাংলাদেশ স্টেশনারী অফিস** জনপ্রশাসন মন্ত্রণালয়ের অধীনস্থ মুদ্রণ ও প্রকাশনা অধিদপ্তরাধীন একটি ইউনিট অফিস।

ইতিহাস
------

অফিসটি ১৯৫২ সালে পাকিস্তান আমলে তেজগাঁও শিল্পাঞ্চলে ৫.৭২ একর জমির উপর প্রতিষ্টিত হয়। তখন থেকে ১৯৮৫ সাল পর্যন্ত সমগ্র বাংলাদেশের সরকারি অফিস-আদালত, স্কুল কলেজসমূহে বরাদ্দের বিপরীতে চাহিদানুযায়ী স্টেশনারী দ্রব্য-সামগ্রী এই অফিস থেকে সরবরাহ করা হত। ১৯৮৫ সালে অধিদপ্তরের অধীনে ঢাকা, চট্রগ্রাম, বগুড়া ও খুলনায় আঞ্চলিক অফিস প্রতিষ্ঠা লাভ করে।

জনকাঠামো
--------

একজন উপসচিব পদমর্যাদার উপ-পরিচালক এই কার্যালয়ের প্রধান কর্মকর্তা। তার অধীনে দুজন সহকারী পরিচালক, একজন হিসাবরক্ষণ কর্মকর্তাসহ অন্যান্য কর্মকর্তাবৃন্দ অফিসের কার্যক্রম পরিচালনা করে।

কার্যক্রম
---------

ঢাকা আঞ্চলিক অফিস থেকে সমস্ত মন্ত্রণালয়সহ ২৪টি জেলার, বগুড়া আঞ্চলিক অফিস থেকে ১৬টি জেলার, খুলনা আঞ্চলিক অফিস থেকে ১৬টি জেলার এবং চট্রগ্রাম আঞ্চলিক অফিস থেকে ৮টি জেলার সরকারি অফিস-আদালতের স্টেশনারী দ্রব্যাদি সরবরাহ করা হয়ে থাকে। এই ৪টি আঞ্চলিক অফিসের বাৎসরিক/মাসিক চাহিদা অনুযায়ী বাংলাদেশ স্টেশনারী অফিস হতে প্রতি মাসে স্টেশনারী মালামাল সরবরাহ করা হয়ে থাকে।

দেশ- বিদেশ থেকে কাগজসহ বিভিন্ন স্টেশনারী মালামাল সংগ্রহ পূর্বক বিভিন্ন সরকারী,আধা-সরকারী ও স্বায়ত্ব-শাসিত অফিসে সরবরাহ করাই বাংলাদেশ স্টেশনারী অফিসের মূল কাজ। বাংলাদেশ স্টেশনারী অফিস কাগজসহ কিছু ছাপার উপকরণ সরাসরি বাংলাদেশ সরকারি মুদ্রণালয় (বিজি প্রেস), গভর্ণমেন্ট প্রিন্টিং প্রেস, সিকিউরিটি প্রিন্টিং প্রেসে সরবরাহ করে থাকে। এছাড়া ৬৪ টি জেলা প্রশাসকের কার্য্যালয়ের ট্রেজারীতে সরাসরি কার্ট্রজি পেপার সরবরাহ করা হয়।

তথ্যসূত্র
---------

1. 1 2 3  "হোম"। *www.dpp.gov.bd*। সংগ্রহের তারিখ ২০২০-০৮-১১।
2. ↑  "কর্মকর্তাবৃন্দ"। *www.dpp.gov.bd*। সংগ্রহের তারিখ ২০২০-০৮-১১।
3. ↑  "অর্গানোগ্রাম"। *www.dpp.gov.bd*। সংগ্রহের তারিখ ২০২০-০৮-১১।
**নারীবাদী সমিতি (হাঙ্গেরি)** (হাঙ্গেরীয়: Feministák Egyesülete (FE), ১৯০৪-১৯৪২) রোসিকা সুইমার এবং ভিলমা গ্লুকলিচ দ্বারা তৈরি করা হয়েছিল। সংস্থাটি হাঙ্গেরিতে নারীর জীবনের সকল ক্ষেত্রে নারীর সমতার জন্য জোর দিয়েছিল। নারীদের ভোটাধিকারের জন্য চাপ দেওয়ার পাশাপাশি, তারা বিবাহের বিধি সংশোধনের জন্য উত্তরের খসড়া তৈরি করেছিল এবং নারী কর্মীদের জন্য কর্মসংস্থান ও প্রশিক্ষণের বিষয়ে সরকারের প্রতিক্রিয়ার আহ্বান জানিয়েছিল।

ইতিহাস
------

ভিলমা গ্লুকিচ ও রোসিকক সুইমার উভয়ই মহিলা শ্রমিকদের সংগঠিত ও সুরক্ষার নেপথ্যে থেকে এসছিলেন এবং আরও সাধারণভাবে মহিলাদের সমস্যাগুলির ক্ষেত্রে এগিয়ে এসেছেন। আন্তর্জাতিক নারী আন্দোলনের সাথে যোগাযোগ গড়ে তোলার জন্য সুইমার মেরি ল্যাং এবং অস্ট্রিয়ার অ্যাডেলহেইড পপ এবং নেদারল্যান্ডসের আলেটা জ্যাকবসের মতো মহিলাদের সাথে যোগাযোগ করেছিলেন। এই বিশিষ্ট নারীবাদীরা একটি হাঙ্গেরীয় নারী সংগঠন প্রতিষ্ঠার আহ্বান জানান যা অন্যান্য নারী সংগঠনের বিভিন্ন স্বার্থকে একত্রে নজরে আনবে। জ্যাকবস বিশেষ করে সুইমারকে একটি সংস্থা তৈরি করার জন্য অনুরোধ করেছিলেন যা আন্তর্জাতিক মহিলা পরিষদ (আইসিডব্লিউ)-এ যোগদান করবে। তিনি তাকে ১৯০৪ সালে বার্লিনে অনুষ্ঠিতব্য কংগ্রেসে যোগ দেওয়ার জন্যও অনুরোধ করেছিলেন। গ্লুকিচ ও সুইমার উভয়েই সম্মেলনে যাওয়ার সিদ্ধান্ত নিয়েছিলেন এবং সহায়তা নেটওয়ার্ক ও আন্তর্জাতিক মহিলাদের ভাগ করা সাধারণ বিষয়গুলির সাথে পরিচিত হন। তারা বুদাপেস্টে ফিরে আসেন ও তাদের প্রত্যাবর্তনের পরপরই নারীবাদী সমিতি (হাঙ্গেরীয়: Feministák Egyesülete (FE)) প্রতিষ্ঠা করেন। অনতিবিলম্বে সংস্থাটি হাঙ্গেরীয় অধিভুক্ত হিসাবে আন্তর্জাতিক মহিলা ভোটাধিকার জোট (আইডব্লিউএসএ)-এ যোগ দেয়।

তথ্যসূত্র
---------

1. ↑  Oldfield, Sybil (২০০৩)। *International Woman Suffrage: November 1914-September 1916*। London, England: Taylor & Francis। আইএসবিএন 978-0-415-25738-1। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Papp, Claudia; Zimmermann, Susan (২০০৬)। "Meller, Mrs Artur, Eugénia Miskolczy (1872–1944)"বিনামূল্যে নিবন্ধন প্রয়োজন। de Haan, Francisca; Daskalova, Krassimira; Loutfi, Anna। *Biographical dictionary of women's movements and feminisms in Central, Eastern, and South Eastern Europe: 19th and 20th centuries*। Budapest, Hungary: Central European University Press। পৃষ্ঠা 331-335। আইএসবিএন 978-9-637-32639-4 – Project MUSE-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Zimmermann 1996।
**বিহারী রন্ধনশৈলী** প্রধানত ভারতের পূর্বাঞ্চলীয় রাজ্য বিহারে খাওয়া হয়, সেইসাথে বিহার রাজ্য থেকে উদ্ভূত লোকেরা বসতি স্থাপন করেছে: ঝাড়খণ্ড, পূর্ব উত্তর প্রদেশ, বাংলাদেশ, নেপাল, মরিশাস, দক্ষিণ আফ্রিকা, ফিজি পাকিস্তানের কিছু শহরে, গায়ানা, ত্রিনিদাদ ও টোবাগো, সুরিনাম, জ্যামাইকা ও ক্যারিবিয়ান। বিহারী রন্ধনশৈলীর মধ্যে রয়েছে ভোজপুরি রন্ধনশৈলী, মৈথিলি রন্ধনশৈলী ও মাগাহি রন্ধনশৈলী।

বিহারের রন্ধনশৈলী মূলত উত্তর ভারতীয় রন্ধনশৈলী ও পূর্ব ভারতীয় রন্ধনশৈলীর অনুরূপ। এটি অত্যন্ত মৌসুমী; কাঠ-আপেল ফলের সজ্জা থেকে তৈরি তরমুজ ও শরবতের মতো পানিযুক্ত খাবারগুলি প্রধানত গ্রীষ্মের মাসগুলিতে খাওয়া হয়, অন্যদিকে তিল ও পোস্তের বীজ দিয়ে তৈরি করা শুকনো খাবার শীতের মাসগুলিতে বেশি খাওয়া হয়।

বিহারী রন্ধনশৈলী মধ্যে রয়েছে *সত্তু* (সেঁকা করা ছোলার আটা) দিয়ে ভরা ও কিছু বিশেষ মশলা দিয়ে তৈরি একটি সেঁকা নোনতা গম-ময়দার কেক *লিট্টি চোখা*, 
 যা ভাজা বেগুন (*বেগুন*) ও টমেটো দিয়ে তৈরি *বাইগান ভর্তা*র সাথে পরিবেশন করা হয়। দুগ্ধজাত দ্রব্যগুলি সারা বছর জুড়ে প্রায়শই খাওয়া হয়, যার মধ্যে রয়েছে দাহি (দই), মশলাযুক্ত বাটারমিল্ক (মাঠা নামে পরিচিত), ঘি, লস্যি ও মাখন।

মুরগি ও মাটন সবচেয়ে সাধারণ সহ এখানে অসংখ্য বিহারী মাংসের পদ রয়েছে। সোন, গন্ডক, গঙ্গা ও কোশীর মতো নদীর সংখ্যার কারণে উত্তর বিহারের মিথিলা অঞ্চলে মাছের খাবার বিশেষভাবে সাধারণ। মাংসের পদের মধ্যে মাংসের *সালান* *গরম মসলায়* কিউব করা আলু দিয়ে মাটন বা ছাগলের তরকারি দিয়ে তৈরি একটি জনপ্রিয় পদ। বিহারের আরেকটি জনপ্রিয় পদ *ডালপুরি*। এটি লবণাক্ত গমের আটার রুটি, সিদ্ধ, চূর্ণ ও ভাজা ছোলার ডাল দিয়ে ভরা।

তথ্যসূত্র
---------

1. ↑  Bhatt, Neha (৯ মার্চ ২০১৮)। "Beyond 'litti chokha'"। *mint lounge*। LiveMint.com।
2. ↑  "Litti chokha recipe | litti recipe"। ২৬ সেপ্টেম্বর ২০১৬।
3. ↑  Hughes, Martin; Mookherjee, Sheema (২০০১)। *World Food India*। Lonely Planet। পৃষ্ঠা 176। আইএসবিএন 978-1-86450-328-9।
4. ↑  Laveesh, Bhandari (২০০৯)। *Indian States at a Glance 2008–09: Performance, Facts And Figures – Bihar*। Pearson Education India। পৃষ্ঠা 30। আইএসবিএন 978-81-317-2333-3।
5. ↑  "Baingan Bharta - Roasted Eggplant Mash"। ২২ আগস্ট ২০১৮।
6. ↑  "Mirch Ka Saalan recipe by Pankaj Bhadouria on Times Food"।
7. ↑  "Dal Puri Recipe: How to make Dal Puri Recipe at Home | Homemade Dal Puri Recipe - Times Food"।
ইয়েনি জান্নুবা ওয়াহিদ ২০১১ সালে ইস্ট এশিয়া ওয়ার্ল্ড ইকোনমিক ফোরামে ইনস্টিটিউটের প্রতিনিধিত্ব করছেন
**ওয়াহিদ ইনস্টিটিউট** ইন্দোনেশিয়ার রাজধানী জাকার্তায় অবস্থিত একটি ইসলাম গবেষনা কেন্দ্র। এটি ২০০৪ সালে ইন্দোনেশিয়ার সাবেক রাষ্ট্রপতি আবদুর রহমান ওয়াহিদ কতৃর্ক প্রতিষ্ঠিত হয়েছিল এবং বর্তমানে এটি তারই কন্যা ইয়েনি জান্নুবা ওয়াহিদের নেতৃত্বে পরিচালিত হচ্ছে।

এটি "ইন্দোনেশিয়ার পাশাপাশি ইসলামিক সমাজ উন্নয়ন, সমাজের নিম্ন শ্রেণীর কল্যাণ, গণতন্ত্র ও মৌলিক ন্যায়বিচার গড়ে তোলা এবং সারা বিশ্বে শান্তি ও অহিংসা বিস্তৃত করার জন্য নিবেদিত প্রতিষ্ঠান।"

গঠন
---

ইনস্টিটিউটটি ২০০৪ সালের ৭ সেপ্টেম্বর জাকার্তার ফোর সিজন হোটেলে প্রতিষ্ঠিত হয়েছিল।  ইয়েনি জান্নুবা ওয়াহিদকে ইনস্টিটিউটের প্রতিষ্ঠাকালীন পরিচালক হিসেবে নিয়োগ দেওয়া হয়। তিনি পরে বলেছিলেন যে ইনস্টিটিউটটি প্রতিষ্ঠিত হয়েছিল কারণ আমাদের "বর্তমান বিশ্ব পরিস্থিতি যা সহিংসতায় আচ্ছন্ন এবং সন্ত্রাসবাদের হুমকি, যে কারণেই হোক না কেন, আমাদের আন্তঃধর্মীয়, জাতি এবং জাতিগত সংলাপে সহযোগিতামূলক পদক্ষেপ নিতে বাধ্য করেছে।"

বালি গণহত্যা সম্মেলন
--------------------

২০০৭ সালের ১২ জুন ইন্দোনেশিয়ার জিম্বারানে ওয়াহিদ ইনস্টিটিউটের নেতৃত্বে বালি গণহত্যা সম্মেলন অনুষ্ঠিত হয়েছিল। সম্মেলনের লক্ষ্য ছিল ধর্মীয় সহনশীলতা প্রচার করা এবং গণহত্যার বাস্তবতা নিশ্চিত করা। এই সম্মেলনে রব্বি, মুসলিম নেতা, শিক্ষক এবং ছাত্ররা উপস্থিত ছিলেন। এই সম্মেলনটি ইন্দোনেশিয়ার সাবেক রাষ্ট্রপতি আবদুর রহমান ওয়াহিদের আহ্বানে অনুষ্ঠিত হয়েছিল। ওয়াহিদ ইনস্টিটিউট, লস অ্যাঞ্জেলেসের সাইমন উইসেনথাল সেন্টার এবং লিবফোরল ফাউন্ডেশন যৌথভাবে সম্মেলনটি স্পনসর করেছিল। ওই সম্মেলনে প্রেসিডেন্ট ওয়াহিদ বলেছিলন যে, যদিও ইরানের প্রেসিডেন্ট মাহমুদ আহমাদিনেজাদ তার একজন ভালো বন্ধু, তবে গণহত্যা সম্পর্কে মাহমুদের মতামত ভুল এবং এটি সত্যিই ঘটেছিল।

ইন্দোনেশিয়ায় ধর্মীয় স্বাধীনতা
--------------------------------

ইনস্টিটিউটটি ইন্দোনেশিয়ায় ধর্মীয় স্বাধীনতার প্রচারে প্রতিশ্রুতিবদ্ধ। এই প্রতিষ্ঠানের কর্তৃপক্ষ বাৎসরিক ভিত্তিতে ধর্মীয় অসহিষ্ণুতার মামলা নথিভুক্ত করে। বিশেষ করে বিগত বছরগুলিতে এটি আহ্‌মদীয়া সম্প্রদায়ের উপর ভীতি প্রদর্শন ও সহিংসতার বিষয়ে উদ্বেগ প্রকাশ করে আসছে। ২০১২ সালে ইনস্টিটিউট রাষ্ট্রপতি সুসিলো বামবাং ইয়ুধনোকে সহিংসতার বিরুদ্ধে পদক্ষেপ না নেওয়ার জন্য দোষারোপ করে। এই বিষয়ে প্রতিষ্ঠানটির বক্তব্য হল: "আহ্‌মদীয়া সম্প্রদায়ের বিরুদ্ধে সহিংসতা প্রায় প্রতিদিনের ঘটনা, তবুও রাষ্ট্রপতি এটি মোকাবেলার জন্য কিছুই করেন না"।

তথ্যসূত্র
---------

1. 1 2  "About The WAHID Institute"। সংগ্রহের তারিখ ২০১৪-১২-২৮।
2. ↑  "The Wahid Institute"। *The Pluralism Project at Harvard*। ২০০৬। ২০১৪-০১-৩০ তারিখে মূল থেকে আর্কাইভ করা। সংগ্রহের তারিখ ২০১৪-১২-২৮।
3. ↑  Robin McDowell, "Jewish Holocaust survivor appeals for tolerance at conference in Muslim Indonesia"  ওয়েব্যাক মেশিনে আর্কাইভকৃত ৩০ আগস্ট ২০১২ তারিখে,*The San Diego Union-Tribune* (*Associated Press*), June 12, 2007.
4. ↑  "Intimidation of Ahmadis escalates in West Java"। *Jakarta Post*। ২০১৪-০৪-২৫। সংগ্রহের তারিখ ২০১৪-১২-২৮।
5. ↑  Balowski, James (এপ্রিল ২০১১)। "Indonesian government blamed for religious violence"। *Direct Action*। ৮ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ৯ এপ্রিল ২০২২।

বহি:সংযোগ
---------

* প্রাতিষ্ঠানিক ওয়েবসাইট
**পিটিভি স্পোর্টস** হল ২৪ ঘণ্টাব্যাপী সম্প্রচারিত পাকিস্তানের ক্রীড়া চ্যানেল যেটি পাকিস্তান টেলিভিসন কর্পোরেশন মালিকানাধীন এটি চ্যানেল। পিটিভি স্পোর্টস ২০১২ সালের ১৪ জানুয়ারি তারিখে চালু করা হয়েছিল। এটির পরিক্ষামুলক সম্প্রচার **এশিয়া স্যাট** নেটওয়ার্ক এর মাধ্যমে ২০১১ সালের ডিসেম্বর শুরে হয়েছিল। এটি একটি রাষ্ট্রীয় মালিকানাধীন চ্যানেল। পিটিভি স্পোর্টস এর জন্মলগ্ন থেকে শুরু করে আজ অবধি অনেকগুলো ক্রীড়া অনুষ্ঠান সম্প্রচার করেছে। এছাড়াও এটি ক্রিকেট, টেনিস, হকি এবং ফুটবল এর মত অনেক ক্রীড়া অনুষ্ঠান সম্প্রচারের অধিকার লাভ করেছে। পাকিস্তানে এই চ্যানেলটির দর্শকসংখ্যা অনেক বেশি এবং এটি এ্যান্টেনার মাধ্যমে দেখা যায়।

সম্প্রচার অধিকার
----------------

পিটিভি স্পোর্টস ২০১৬ সাল পর্যন্ত পাকিস্তানের সকল ক্রিকেট ম্যাচ সরাসরি দেখানোর অধিকার রয়েছে। এছাড়াও পিটিভি ২০১৬ সালের অলিম্পিক এবং ২০১৬ সাল পর্যন্ত আইসিসির প্রধান প্রতিযোগিতামলক খেলাগুলো সম্প্রচার করবে। পিটিভি স্পোর্টস এফআইএইচ নারী এবং পুরুষ উভয় সকল খেলার স্বত্ত্ব লাভ করেছে।

আরও দেখুন
---------

* পিটিভি হোম
* পিটিভি নিউজ

তথ্যসূত্র
---------

1. ↑  PTV Sports

বহিঃসংযোগ
---------

* পিটিভি স্পোর্টস এর অফিসিয়াল ওয়েবসাইট
* টুইটারে পিটিভি স্পোর্টস

| * দে
* স
পাকিস্তান টেলিভিশন কর্পোরেশন |
| --- |
| চ্যানেলসমূহ | 
* পিটিভি বলান
* পিটিভি গ্লোবাল
* পিটিভি হোম
* পিটিভি ন্যাশনাল
* পিটিভি নিউজ
* পিটিভি স্পোর্টস
* পিটিভি ওয়ার্ল্ড
* এজেকে টিভি

 |
| অন্যান্য | 
* পিটিভি এ্যাকাডেমী
* পিটিভি এ্যাওয়ার্ডস

 |
| বিষয়শ্রেণী: পাকিস্তান টেলিভিশন কর্পোরেশন |
অন্য ব্যবহারের জন্য আনারকলি (দ্ব্যর্থতা নিরসন) দেখুন।

**আনারকলি বাজার** (পাঞ্জাবি, উর্দু: **اناركلى بازار**‎‎) হলো পাকিস্তানের পাঞ্জাব প্রদেশের লাহোর শহরে অবস্থিত একটি প্রধান বাজার এলাকা। এছাড়া আনারকলি লাহোরের একটি উপশহর এবং দাতা গঞ্জ বকশ তহশিলের একটি ইউনিয়ন পরিষদ হিসেবেও কাজ করে।

ইতিহাস
------

লাহোরে দিল্লির মামলুক সুলতান কুতুব উদ্দিন আইবেকের সমাধি সৌধে ১৯৭০ এর দশকের প্রথমার্ধে সংস্কার কাজ করা হয়।
আনারকলি সম্ভবত দক্ষিণ এশিয়ার টিকে থাকা সবচেয়ে পুরনো বাজারগুলোর অন্যতম। অন্তত দুইশ বছর পূর্বে আনারকলি বাজার প্রতিষ্ঠিত হয়েছিল বলে ধারণা করা হয়। স্থানীয় আনারকলির সমাধিসৌধ নামে পরিচিত একটি স্থাপনার নামে বাজারটির নামকরণ করা হয়ে থাকতে পারে। সমাধিটি মোঘল আমলের চরিত্র আনারকলির হয়ে থাকতে পারে মনে করা হয়, যাকে সম্রাট আকবরের নির্দেশে তার পুত্র শাহজাদা সেলিমের সাথে প্রণয় সম্পর্কের কারণে রাজধানী থেকে বিতারিত করা হয়েছিল। শাহজাদা সেলিম পরবর্তীতে সম্রাট জাহাঙ্গীর নামে মোঘল সিংহাসনে আরোহণ করেন।

মল রোডে আনারকলি স্টপ এলাকার একটি দৃশ্য

বাজার
-----

আনারকলি বাজারে প্রধানত কাপড়, পোশাক, গয়না এবং অন্যান্য সামগ্রী বিক্রি করা হয়। বর্তমান আনারকলি বাজারটি দুইটি ভাগে বিভক্ত, যথা: "পুরান আনারকলি বাজার" এবং "নতুন আনারকলি বাজার"। পুরান আনারকলি বাজার মূলত ঐতিহ্যবাহী খাবারের জন্য খ্যাত। অন্যদিকে নতুন আনারকলি বাজার ঐতিহ্যবাহী হস্তশিল্প এবং সূচিশিল্পের জন্য খ্যাতি অর্জন করে। বনু বাজার, ধনী রাম লেন এবং পান গলি নতুন আনারকলি বাজারের মধ্যে উল্লেখযোগ্য, যাদের মধ্যে শেষোক্তটি ভারত থেকে আমদানীকৃত পণ্যের বাজার হিসেবে সমধিক পরিচিত।

এছাড়া দিল্লির মামলুক সালতানাতের প্রতিষ্ঠাতা কুতুবুদ্দিন আইবেকের সমাধিসৌধ আনারকলি বাজার এলাকাতেই অবস্থিত। ১৯৭০ এর দশকের প্রথমার্ধে পাকিস্তানের তৎকালীন প্রধানমন্ত্রী জুলফিকার আলী ভুট্টোর নির্দেশে সমাধি সৌধটির সংস্কার কাজ করা হয়।

আরও দেখুন
---------

* বাজার
* দোকান

তথ্যসূত্র
---------

1. ↑  *The Anarkali Bazaar*। পৃষ্ঠা 508। সংগ্রহের তারিখ ১৮ জানু ২০১৭।
2. ↑  Tikekar, Maneesha (২০০৪)। *Across the Wagah: An Indian's Sojourn in Pakistan, Anarkali Bazaar*। Bibliophile South Asia। পৃষ্ঠা 83। আইএসবিএন 978-81-85002-34-7। সংগ্রহের তারিখ ১৮ জানু ২০১৭।
3. ↑  "Anarkali Bazaar"। *travel.hamariweb.com*। সংগ্রহের তারিখ ১৮ জানুয়ারি ২০১৭।
4. ↑  Ali, Syed Hamad (১৯ অক্টোবর ২০১৬)। "A walk through Lahore's historic Anarkali Bazaar" (English ভাষায়)। Gulf News। সংগ্রহের তারিখ ১৯ সেপ্টেম্বর ২০১৯। উদ্ধৃতি শৈলী রক্ষণাবেক্ষণ: অচেনা ভাষা (link)
5. ↑  Mir, Amir (৩ ডিসেম্বর ২০০৫)। "Paan Gali, Lahore's very own Chandni Chowk" (English ভাষায়)। Daily News and Analysis। সংগ্রহের তারিখ ১৯ সেপ্টেম্বর ২০১৯। উদ্ধৃতি শৈলী রক্ষণাবেক্ষণ: অচেনা ভাষা (link)
**গুরু বিপিন সিং** (২৩ আগস্ট ১৯১৮ - ৯ জানুয়ারী ২০০০) ছিলেন মণিপুরী নৃত্যের পরিচালক, কোরিওগ্রাফার এবং শিক্ষক। তিনি মণিপুরী গীত-নৃত্যের বিভিন্ন বিষয় নিয়ে গবেষণা করে গেছেন। পাশাপাশি তিনি বৈষ্ণব পদাবলীরো চর্চা করে গেছেন। তিনি বহু প্রচলিত এবং বিখ্যাত গীত-নৃত্যের সংগ্রহ করে এগুলোকে বিশুদ্ধ করে ব্যবহার করেছিলেন। গুরু বিপিন সিংহ ধ্রুপদী ভারতীয় গীত-নৃত্যের সাথে জড়িত বিভিন্ন লিরিক তার কলকাতা এবং মণিপুরের ঘরে ব্যক্তিগত ভাবে সংগ্রহ করে রেখেছেন।

জন্ম
----

গত শতাব্দীর দ্বিতীয় দশকে অর্থাৎ ১৯১৮ সালের ২৩ শে আগস্ট, বিশ্বকবি রবীন্দ্রনাথ ঠাকুর যখন সিলেটে এসে প্রথমবারের মতো মণিপুরী নৃত্য দেখে যান তার ঠিক পনেরো মাস পর গুরু বিপিন সিংহ জন্মগ্রহণ করেন, পুণ্য মাতৃভূমি সিঙ্গারী গ্রামে,পুণ্য লেইখমসেনা সিংহ ও পুণ্যবতী গর্ভধারিনী মাতা ইন্দুবালা দেবীর কোলে।

কর্মজীবন
--------

ঐতিহ্যবাহী ডাক্তার এবং একজন গায়কের পুত্র, সিং শৈশবকাল থেকেই প্রশিক্ষণ লাভ করা শুরু করেন, মণিপুরী নৃত্যের দিকে মনোনিবেশ করার আগে, তিনি বিশেষত গুরু আমুদন শর্মার অধীনে মণিপুরের রাজার সহায়তায় প্রশিক্ষণ গ্রহণ করেন। যদিও তিনি চলচ্চিত্রের কোরিওগ্রাফার হিসাবে উপার্জন করতেন, তা সত্ত্বেও তিনি ঐতিহ্যবাহী নৃত্যের ধরন সম্পর্কে জ্ঞান বাড়াতে মনোনিবেশ করেন। সেই প্রচেষ্টার অংশ হিসাবে, তিনি ইম্ফলে মহিলাদের জন্য গোবিন্দজী নরতনালয় নৃত্য বিদ্যালয় এবং ১৯৭২ সালে কলকাতার মণিপুরী নরতনালয় নৃত্য বিদ্যালয় প্রতিষ্ঠা করেছিলেন।

তিনি বহু নৃত্য-নাটক এবং একক নৃত্যের কোরিওগ্রাফ করেছিলেন এবং ঝাভারি বোনদ্ব্য (দর্শনা ঝভেরি), কালাবতী দেবী, বিনোদিনী দেবী, গুণেশ্বরী দেবী, প্রীতি প্যাটেল, শ্রুতি বন্দ্যোপাধ্যায়, লতাসানা দেবী, লাইলি বসু, ইন্দ্রানী দেবী, মনোরমা দেবী, পৌষালি চ্যাটার্জী, সোহিনী রায়, বিম্বাবতী দেবী, রঞ্জিনী বসুর মত অনেক বিখ্যাত ব্যক্তি তার কাছ থেকে শিক্ষা লাভ করেন।

সম্মান এবং পুরস্কার
-------------------

তিনি জীবনে বহু **সম্মান** এবং **পুরস্কার** অর্জন করেছেন। এর ভিতরে উল্লেখযোগ্য কিছু–

* নর্তনাচার্জ (১৯৫৯)
* হাঞ্জাবা (১৯৬১)
* জাতীয় সঙ্গীত নাটক একাডেমি (১৯৬৫ ইং),
* শ্রীহট্ট সম্মেলন পুরস্কার (১৯৮১)
* বিশ্ব উন্নয়ন সংসদ পুরস্কার (১৯৮২)
* কলাভারতী (১৯৮৩)
* প্রতিশ্রুতি পরিষদ পুরস্কার (১৯৮৪)
* সারংগদেব ফেলোশিপ (১৯৮৪)
* উদয় শংকর পুরস্কার (১৯৮৬)
* ওজা রত্ন (১৯৮৮)
* সংগীত শ্যামলা পুরস্কার (১৯৮৮)
* এমিরাটস ফেলোশিপ (১৯৮৯)
* কালিদাস সম্মান (১৯৯০)
* বহুলকা পুরঙ্কার (১৯৯১)
* অনামিকা কলা সঙ্গম -পুরস্কার (১৯৯২)
* পশ্চিমবঙ্গ রাজ্য একাডেমি পুরস্কার (১৯৯২)

**সম্মান জানানো সংস্হা** এবং **সাল** যথাক্রমে -

* রূপকার ডান্স একাডেমি (১৯৯৪)
* নূপূর ডান্স একাডেমি (১৯৯৫)
* সুরনন্দন ভারতী (১৯৯৫)
* শিরোমণি পুরস্কার (১৯৯৬)
* নিখিল বিষ্ণুপ্রিয়া মণিপুরী পুরস্কার (১৯৯৭)
* অঙ্গাহার ডান্স একাডেমী (১৯৯৮)

ইত্যাদি।

তথ্যসূত্র
---------

1. ↑  "SNA: Awardeeslist::"। ২৭ জুলাই ২০১১ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০১৬।
অন্য ব্যবহারের জন্য পিটো দেখুন।

**পিটার ও ক্যাথরিন ওয়ায়েট কুটির** (**পিটো কুটির** নামে জনপ্রিয়) পর্বতারোহীদের যাত্রাবিরতি ও রাত্রীকালীন অবস্থানের জন্য নির্মিত একটি পর্বত কুটির। এটি কানাডার ব্রিটিশ কলাম্বিয়া প্রদেশের ব্যানফ জাতীয় উদ্যানের অন্তর্গত ওয়াপ্টা বরফক্ষেত্রের উত্তর প্রান্তে অবস্থিত। পিটো হিমবাহের কাছে অবস্থানের কারণে কুটিরটি পর্বতারোহীদের কাছে 'পিটো কুটির' নামে পরিচিত লাভ করে। এটি ১৯৬০-এর দশকে নির্মিত, ওয়াপ্টা বরফক্ষেত্রের আশেপাশে থাকা চারটি কুটিরের অন্যতম এবং কানাডার আলপাইন ক্লাব কর্তৃক পরিচালিত। কুটিরটি পিটো হ্রদ এবং বো কুটির হতে গমনযোগ্য।

ইতিহাস
------

পিটো কুটির ১৯৬০-এর দশকে নির্মাণ করা হয়। সেসময় এটি তন্তুকাঁচ দিয়ে বানানো একটি ইগলু ছিল। বুনো পরিবেশে উলভারাইনরা ইগলুটি নষ্ট করে, পরবর্তীতে ধাতব পাত দিয়ে কুটিরটি পুনঃনির্মাণ করা হয়েছিল।

বিশেষত্ব
--------

কুটিরটি পিটো ও ট্র্যাপার পর্বতচূড়া, এবং বেকার ,থম্পসন ও রন্ডা পর্বতে গমনের সময় বিশ্রাম ও বিরতির জায়গা হিসেবে ব্যবহৃত হয়। সম্পূর্ণ ওয়াপ্টা বরফক্ষেত্র এই কুটির হতে অবলোকন করা যায়। গ্রীষ্মে এটি ১৮ জন অভিযাত্রীর রাত্রীযাপনের জন্য নির্মিত, তবে শীতকালে ১৬ জন ঘুমাতে পারেন। এটির আলোক ও রান্না ব্যবস্থা প্রোপেন চালিত। কুটিরটির ভিতরে মানববর্জ্য ত্যাগের ব্যবস্থা রাখা হয়নি, যা কুটিরের বাহিরে অবস্থিত।

গমন
---

পিটো কুটিরের পৌছানোর জন্য দুটি নিকটবর্তী বো কুটির এবং পিটো হ্রদ হতে ৬ থেকে ৮ ঘণ্টা হাঁটা পথে যাওয়া যায়। পিটো কুটিরটি থম্পসন পর্বতের গ্রাবরেখার কাছাকাছি হলেও কুটিরে যাওয়ার দুটি পথই হিমবাহের উপর দিয়ে অতিক্রম করতে হয়। পথ দুটির মধ্যে বো কুটির হতে গমন অপেক্ষাকৃত সহজতর, এই পথে ৩-৪ ঘণ্টায় যাওয়া যায়। নিকটস্থ মহাসড়ক হতে পিটো হ্রদ হয়ে এই কুটিরে আসতে ৫-৮ ঘণ্টা সময় লাগে।

বাম পাশে পিটো কুটির, মাঝে শৌচাগার এবং স্থাপনা দুটির পেছনে পিটো হিমবাহ, ২০০৫

তথ্যসূত্র
---------

1. 1 2 3 4 5  "Peter and Catharine Whyte (Petyo) Hut"। *www.alpineclubofcanada.ca*। ২০২১-০৫-১৯ তারিখে মূল থেকে আর্কাইভ করা। সংগ্রহের তারিখ ২০২১-০৫-১৯।
2. ↑  "Archived copy" (পিডিএফ)। ২০১১-০৯-২৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১১-০৮-০৪।  Petyo Hut Information
'হাতে পো কাঁখে পো' আলপনায় ষষ্ঠীদেবী কল্পিত
**সূতিকাষষ্ঠী ব্রত** বাংলার হিন্দুসমাজের অশাস্ত্রীয় বা মেয়েলি ব্রতগুলির অন্তর্গত একটি ষষ্ঠীব্রত। গ্রামীণ বাংলার বাঙালি হিন্দুঘরের সন্তানবতী মেয়েরা সন্তান জন্মের ছয় দিনের দিন সূতিকাগৃহে এই ব্রত পালন করে। অনুষ্ঠান পালনের পূজক হন ধাইমা নিজে। ব্রতের উদ্দেশ্য হল সন্তানের ভাগ্য নিরূপণ তথা গোষ্ঠীর মঙ্গল কামনা।

পূজার সময় ক্বচিৎ পূর্ণঘট ষষ্ঠীদেবী হিসাবে কল্পিত হয়

ব্রতের বৈশিষ্ট্য
----------------

গ্রাম-বাংলার বসতবাড়ির আঁতুরঘর বা সূতিকাগারে এই ব্রত করা হয়। মেয়েলি ব্রত হওয়ার দরুন ব্রতপালনে কোন মন্ত্র বা পুরোহিতের প্রয়োজন হয় না।

শিশুর জন্মের তিন দিনের দিন বাড়ির বয়স্করা ভাগ্যগণনা করে কোষ্ঠী তৈরী করেন; তাঁদের বিশ্বাস, সূতিকাষষ্ঠীর দিন স্বয়ং বিধাতাপুরুষ এসে শিশুর অদৃষ্ট এবং কোষ্ঠী ঠিক করে যান৷

সূতিকাষষ্ঠী ব্রত পালনের প্রথম পর্যায়ে প্রয়োজনীয় উপকরণ অর্থাৎ আতপচালের পিটুলিগোলা, ছোট শাঁখ, কলাপাতা বা রেকাব, সোয়াসের চাল, তিনখানা হলুদ, সোয়া পরিমাণ পয়সা, অখণ্ড কলার ছড়া এবং কোষ্ঠীনির্মাণের খেলনি ও তালপাতা সংগ্রহ করতে হয়।

দ্বিতীয় পর্যায়ে বাড়ির দেওয়ালের উপর পরিষ্কার করে পিটুলি দিয়ে 'বসুধারা' সহ 'গৌরী-আল্পনা', ঘটে স্বস্তিক আল্পনা এবং ষষ্ঠীদেবীর আসনে 'হাতে পো কাঁখে পো' আল্পনা আঁকতে হয়।

তৃতীয় পর্যায়ে পূজার উপকরণগুলি কলাপাতা বা রেকাবের উপর রেখে আসনের আঁকা আল্পনার সামনে একটি অখণ্ড কলার ছড়া রেখে বিধাতাপুরুষের উদ্দেশ্যে নবজাতকের কোষ্ঠীনির্মাণের খেলনি ও তালপাতা দিতে হয়। ব্রত পালনের পর উদযাপনের সময়ে পূজার যাবতীয় দান-সামগ্রী ধাইমাকে দিতে হয়।

এইদিন অনেক বাড়িতে 'ষষ্ঠীমঙ্গল' যাত্রা অভিনয়ের রীতি আছে।

তথ্যসূত্র
---------

1. 1 2  বাংলার লোকসংস্কৃতির বিশ্বকোষ, দুলাল চৌধুরী, আকাদেমি অব ফোকলোর, কলকাতা: ৭০০০৯৪, প্রথম প্রকাশ:২০০৪, পৃষ্ঠা: ২৭১

| * দে
* স
বাংলার ব্রত |
| --- |
| কুমারী ব্রত | 
* চাঁপা চন্দন ব্রত
* পৃথিবী ব্রত
* পুণ্যিপুকুর ব্রত
* যমপুকুর ব্রত
* ঘাঁটো ব্রত
* সবুজপাতার ব্রত
* হরির চরণ ব্রত
* দশপুতুল ব্রত
* সেঁজুতি ব্রত
* গোকল ব্রত
* মাঘমণ্ডল ব্রত

 |
| সধবা/নারী ব্রত | 
* তুষ-তুষলী ব্রত
* সাবিত্রী ব্রত
* সুবচনী ব্রত
* নখ ছুটের ব্রত
* বসন্তবুড়ী ব্রত
* মাকাল ব্রত
* জন্মাষ্টমী ব্রত
* রাধাষ্টমী ব্রত
* জিতাষ্টমী ব্রত
* অক্ষয় তৃতীয়া ব্রত
* ভাঁজো ব্রত
* মেছেনি ব্রত
* মেঘারাণীর ব্রত
* কুল-কুলতি ব্রত
* আদা-হলুদ ব্রত
* গাড়ু ব্রত
* ওলাইচণ্ডী ব্রত
* মঙ্গলচণ্ডী ব্রত
* নাগপঞ্চমী ব্রত
* বিপত্তারিণী ব্রত
* ভেঁপু ব্রত
* বিরিঞ্চি ব্রত
* কার্তিক ব্রত
* মধুসংক্রান্তি ব্রত

 |
| ষষ্ঠী ব্রত | 
* অশোকষষ্ঠী ব্রত
* অরণ্যষষ্ঠী ব্রত
* পাটাইষষ্ঠী ব্রত
* দুর্গাষষ্ঠী ব্রত
* শীতলষষ্ঠী ব্রত
* নীলষষ্ঠী ব্রত
* মন্থনষষ্ঠী ব্রত
* লুণ্ঠনষষ্ঠী ব্রত
* মূলাষষ্ঠী ব্রত
* সূতিকাষষ্ঠী ব্রত
* ঘাটষষ্ঠী ব্রত
* জলষষ্ঠী ব্রত

 |